Id-Deċiżjoni tal-Kummissjoni
tat-30 ta’ Marzu 2004
li temenda l-Anness I għad-Deċiżjoni 2003/804/KE li twaqqaf il-kundizzjonijiet tas-saħħa ta’ l-annimali u l-kriterji taċ-Ċertifikazzjoni għall-importazzjoni ta’ molluski, il-bajd u l-gamate tagħhom għat-tnissil, is-simna, it-tqassim u l-konsum mill-bniedem
(notifikata bid-dokument numru K(2004) 1076)
(Test b’relevanza għaż-ŻEE)
(2004/319/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jwaqqaf il-Komunità Ewropea,
Wara li kkunsidrat id-Direttiva tal-Kunsill 91/67/KEE tat-28 ta’ Jannar 1991 dwar il-kundizzjonijiet tas-saħħa ta’ l-annimali li jirregolaw it-tpoġġija fis-suq ta’ annimali u prodotti ta’ l-akwakultura [1], u l-aktar l-Artiklu 19(1) miġjub fiha,
Billi:
(1) Hemm lista ta’ pajjiżi terzi li minnhom l-Istati Membri huma awtorizzati jimpurtaw molluski ħajjin, il-bajd u l-gamete tagħhom għat-tnissil, is-simna, it-tqassim jew il-konsum mill-bniedem fil-Komunità, waqt li bid-Deċiżjoni 2003/804/KE [2] kienu tfasslu mudell ta’ ċertifikati li għandhom jakkumpanjaw dawn il-kunsinni.
(2) Fiż-Żmien ta’ l-addozzjoni tad-Deċiżjoni 2003/804/KE, l-ebda pajjiż terz ma seta’ jitniżżel fl-Anness I għad-Deċiżjoni.
(3) Mid-dħul fis-seħħ tad-Direttiva 91/67/KEE, il-kriterji tas-saħħa ta’ l-annimali għall-importazzjoni ta’ annimali ta’ l-akwakultura fil-Komunità minn pajjiżi terzi ma tbiddlux. Waqt li jiddependu mit-twaqqif ta’ kriterji ta’ ċertfikazzjoni armionizzati, l-Istati Membri huma responsabbli biex jiżguraw li l-importazzjonijiet ta’ annimali u prodotti ta’ l-akwakultura ta’ dawn minn pajjiżi terzi jkunu jiddependu minn kundizzjonijiet li jkunu mill-inqas ekwivalenti għal dawk li jgħoddu għat-tpoġġija fis-suq ta’ prodotti tal-Komunità, fi qbil ma’ l-Artiklu 20(3) tad-Direttiva 91/67/KEE.
(4) Għalhekk, bejn ċerti pajjiżi terzi u ċerti Stati Membri hemm kummerċ għaddej ta’ molluski bilvavi ħajjin għall-konsum mill-bniedem. Dan il-kummerċ jista’ jitwaqqaf kompletament mill-1 ta’ Mejju 2004 ’il quddiem, meta d-Deċiżjoni 2003/804/KE tidħol fis-seħħ.
(5) Biex ma jitwaqqafx bla bżonn il-kummerċ li għaddej minn pajjiżi terzi, dawk l-Istati Membri li jkunu sabu li dawn ikunu qed iħarsu kundizzjonijiet li huma mill-inqas ekwivalenti għal dawk li jgħoddu għat-tpoġġija fis-suq fil-Komunità, ċerti pajjiżi terzi għandhom jiddaħħlu fl-Anness I għal din id-Deċiżjoni għal perjodu interim, waqt li jkunu jiddependu mit-tkomplija ta’ spezzjonijiet fuq il-post imsejħa bir-regoli tal-Komunità.
(6) Din il-lista temporanja għandha tkun ristretta għall-importazzjoni ta’ molluski bilvalvi ħajjin għall-konsum mill-bniedem biss, minn inħawi awtorizzati skond id-Direttiva tal-Kunsill 91/492/KEE [3].
(7) Il-miżuri li hemm f’din id-Deċiżjoni huma fi qbil ma’ l-opinjoni tal-Kumitat Permanenti fuq il-Katina ta’ l-Ikel u s-Saħħa ta’ l-Annimali,
ADOTTAT DIN ID-DEĊIŻJONI:
L- Artikolu 1
L-Anness I għad-Deċiżjoni 2003/804/KE qed jinbidel bl-Anness għal din id-Deċiżjoni.
L- Artikolu 2
Din id-Deċiżjoni għandha tkun tgħodd mill-1 ta’ Mejju 2004.
L- Artikolu 3
Din id-Deċiżjoni hija indirizzata lill-Istati Membri.
Magħmula fi Brussell, it-30 ta’ Marzu 2004.